บันทึกการรายงานประชุมสภาองค์การบริหารส่วนตำบลโป่งนก

สมัยสามัญ สมัยที่ 2 / 2563

วันศุกร์ ที่ 15 เดือนพฤษภาคม พ.ศ. 2563

ณ ห้องประชุมสภาองค์การบริหารส่วนตำบลโป่งนก

เริ่มประชุมเวลา 10.00 น.

 เมื่อถึงเวลานัดหมาย เลขานุการสภาองค์การบริหารส่วนตำบลโป่งนก ได้เชิญสมาชิกสภาฯเข้าประชุมและตรวจนับองค์ประชุมมีสมาชิกสภาฯ เข้าประชุมจำนวน 25 คน ลาจำนวน 2 คน และได้เชิญประธานสภาฯ จุดธูปเทียนบูชาพระรัตนตรัยและกล่าวเปิดประชุมตามระเบียบวาระ ดังนี้

ระเบียบวาระที่ 1 เรื่องประธานแจ้งให้ที่ประชุมทราบ

ประธานสภาฯ - การประชุมสภาสมัยสามัญ สมัยที่ 2 / 2563 วันที่ 15 พฤษภาคม 2563 มีสมาชิก สภาฯ เข้าประชุม จำนวน 25 คน ลา 2 คน และมีคณะผู้บริหารเข้าร่วมประชุม 2 ท่าน

ที่ประชุม - รับทราบ

เลขานุการสภาฯ - การไฟฟ้าส่วนภูมิภาคสาขาบำเหน็จณรงค์ ประสานเรื่องการขยายเขตไฟฟ้าแรงต่ำ เพื่อให้เข้าทุกประชาชนทุกพื้นที่ การไฟฟ้าฯมีงบประมาณในการจัดสรร เพื่อขยายเขต ไฟฟ้าแรงต่ำในพื้นที่รับผิดชอบ เพื่อให้ประชาชนได้รับความสะดวกและแสงสว่างอย่าง ทั่วถึง หมู่บ้านใดมีความต้องการที่จะขยายเขตไฟฟ้าฯ ให้ดำเนินการสำรวจพื้นที่และส่ง หนังสือเพื่อรับการสนับสนุนการขยายเขตไฟฟ้าแรงต่ำส่งมาที่ อบต.โป่งนก มีเอกสาร ประกอบด้วยคือ 1.สำเนาทะเบียนบ้านบัตรประชาชน จำนวน 1 ชุด 2.สำเนาบัตรประ จำตัวประชาชน จำนวน 1 ชุด

ที่ประชุม - รับทราบ

เลขานุการนายก - นางอุทิศ ธรรมนัส ประชาชนบ้านใหม่ชัยมงคล ได้หายตัวออกจากบ้านและขาดการ ติดต่อเมื่อประมาณวันที่ 11 พฤษภาคม 2563 นายอำเภอเทพสถิตได้ประสานมายัง อบต.โป่งนก ให้เข้าร่วมประชุมเพื่อวางแผนหาแนวทางในการค้นหา หากท่านใดพบเห็น หรือทราบเบาะแสสามารถแจ้งมาได้ที่ ศูนย์ป้องกันฯ อบต.โป่งนก หรือผู้ใหญ่บ้าน บ้าน ใหม่ชัยมงคล

 - ตามที่รัฐบาลมีคำสั่งให้องค์กรปกครองส่วนท้องถิ่น ตั้งจุดคัดกรองป้องกันการ ระบาดของเชื้อไวรัสโควิด 19 พื้นที่ละหนึ่งแห่ง เป็นเวลา 1 เดือน ซึ่งตำบลโป่งนกได้ตั้ง จุดคัดกรอง ณ จุดบริการบ้านใหม่สุขประเสริฐ รัฐบาลได้มีคำสั่งยกเลิกแต่ยังให้คง พรก.ฉุกเฉินไปอีกหนึ่งเดือน นายกณัฐวัฒน์ ด้ายรินรัมย์ มีคำสั่งให้งานป้องกันฯ ประจำ อยู่ ณ จุดบริการบ้านใหม่สุขประเสริฐต่อไป เพื่ออำนวยความสะดวกและให้ความ ช่วยเหลือกรณีฉุกเฉินแก่ประชาชนต่อไป

 - เมื่อวันที่ 14 พฤษภาคม 2563 กรมทางหลวงชนบทและผู้นำชุมชน หมู่ที่ 4 หมู่ที่ 14 ร่วมประชุม เพื่อรับฟังความคืบหน้าการก่อสร้างถนนลาดยาง ช่วงบ้านบุ่งเวียนและบ้าน คลองผักหวาน นายช่างโยธากรมทางหลวงชนบทได้ฝากประชาสัมพันธ์และขอความ ร่วมมือประชาชนที่ มีที่ทำกินติดกับถนนทางหลวง ขอความร่วมมืออย่าปลูกพืชต่างๆ ติดกับถนนเนื่องจากจะเป็นสาเหตุทำให้ต้นไม้บังทัศน์นีภาพสำหรับผู้ขับขี่ อาจจะ ก่อให้เกิดอันตรายได้

ที่ประชุม - รับทราบ

ระเบียบวาระที่ 2 เรื่องรับรองรายงานการประชุมครั้งที่ผ่านมา

ประธานสภาฯ - ตามที่กระผมได้ส่งสำเนาบันทึกรายงานการประชุมครั้งที่ผ่านมา ขอให้สมาชิกสภาฯ ทุกท่านไปแล้วนั้น ขอให้ทุกท่านตรวจสอบดูอีกครั้ง มีถ้อยคำใดไม่สมบูรณ์หรือต้องการ ที่จะแก้ไข เปลี่ยนแปลงหรือไม่

มติที่ประชุม - มติเอกฉันท์รับรองบันทึกรายงานการประชุมสภาฯ สมัยวิสามัญ สมัยที่ 2 / 2563

 รับรอง 23 เสียง

 ไม่รับรอง - เสียง

 งดออกเสียง 2 เสียง

ระเบียบวาระที่ 3 เรื่องเพื่อพิจารณา

 3.1 พิจารณาให้ความเห็นชอบ ร่างแผนพัฒนาท้องถิ่น (พ.ศ.2561 – 2565) เพิ่มเติม ฉบับที่ 2

ประธานสภาฯ - ด้วยฝ่ายบริหารได้จัดทำ (ร่าง) แผนพัฒนาท้องถิ่น 5 ปี (พ.ศ.2561 – 2565) แก้ไข เพิ่มเติม หรือเปลี่ยนแปลง ครั้งที่ 2 เสนอต่อที่ประชุมสภาฯ เพื่อพิจารณาขอความเห็นชอบ ซึ่งโครงการที่จะแก้ไข เพิ่มเติมหรือเปลี่ยนแปลง นั้น เป็นแนวทางการขับเคลื่อนการพัฒนาตำบลโป่งนก โดยโครงการจะต้องบรรจุไว้ในแผนพัฒนาท้องถิ่น ซึ่งจะนำโครงการมาบรรจุไว้ในข้อบัญญัติงบประมาณรายจ่ายประจำปี จึงจะสามารถดำเนินโครงการให้บรรลุวัตถุประสงค์ที่กำหนดไว้ได้ เพื่อประโยชน์ของประชาชนตำบลโป่งนก ฝ่ายบริหารจึงขอเสนอโครงการ เพื่อบรรจุไว้ในแผนพัฒนาท้องถิ่น ยุทธศาสตร์ด้านโครงกสร้างพื้นฐาน แผนงานอุตสาหกรรมและการโยธา และแผนงานการเกษตร จำนวน 224 โครงการ รายละเอียด (ร่าง) แผนพัฒนาท้องถิ่น 5 ปี (พ.ศ.2561 – 2565) แก้ไข เพิ่มเติมหรือเปลี่ยนแปลง ครั้งที่ 2 ตามที่ได้ส่งให้ทุกท่านไปแล้วนั้น การแก้ไข เพิ่มเติมหรือเปลี่ยนแปลงแผนพัฒนาท้องถิ่น ครั้งที่ 2 ได้ดำเนินการตามระเบียบการจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 22/2 ซึ่งแก้ไขเพิ่มเติมโดยระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561 ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่น 5 ปี (พ.ศ.2561 – 2565) แก้ไข เพิ่มเติม หรือเปลี่ยนแปลง ครั้งที่ 2 ให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 เพื่อให้สภาท้องถิ่นได้พิจารณาให้ความเห็นชอบ หากสภาฯ มีมติเห็นชอบให้ดำเนินการปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการแก้ไข เพิ่มเติมหรือเปลี่ยนแปลง แผนพัฒนาท้องถิ่นดังกล่าว

มติที่ประชุม - มีมติเป็นเอกฉันท์ เห็นชอบ (ร่าง) แผนพัฒนาท้องถิ่น 5 ปี (พ.ศ. 2561 – 2565) เพิ่มเติม หรือเปลี่ยนแปลง ครั้งที่ 2

 เห็นชอบ 23 เสียง

 ไม่เห็นชอบ - เสียง

 งดออกเสียง 2 เสียง (ประธานสภาฯ รองประธานสภาฯ)

 3.2 พิจาณาการโอนและแก้ไขเปลี่ยนแปลงคำชี้แจงรายละเอียดงบประมาณรายจ่าย ประจำปีงบประมาณ พ.ศ. 2563

นางจงจิต อุดมชัย

ส.อบต.ม.1 - ขอแก้ไขเปลี่ยนแปลงคำชี้แจงงบประมาณรายจ่าย ประจำปี 2563 แผนงานอุตสาห

 กรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง ค่า ก่อสร้างสาธารณูปโภค **โครงการเดิม** โครงการขยายไหล่ทางถนน คสล.ภายในหมู่บ้าน ซอยอโศก หมู่ที่ 1 ขนาดผิวจราจรกว้าง 1 เมตร ยาว 193 เมตร หนาเฉลี่ย 0.15 เมตร รายละเอียดตามแบบแปลนที่ อบต.โป่งนกกำหนด งบประมาณ 100,000 บาท ขอแก้ไข เปลี่ยนแปลงคำชี้แจงงบประมาณ เนื่องจากมีสิ่งกีดขวางทางถนนจากพื้นที่เดิมที่ได้ประ มาณการไว้ **โครงการใหม่** โครงการก่อสร้างถนน คสล ภายในหมู่บ้าน โป่งนก – ลำเชียง ทา ขนาดผิวจราจร กว้าง 4 เมตร ยาว 49.50 เมตร หนาเฉลี่ย 0.15 เมตร รายระเอียด ตามแบบแปลนที่ อบต.โป่งนกกำหนด งบประมาณ 100,000 บาท

**ที่**ประชุม - มีมติเอกฉันท์เห็นชอบให้โอนและแก้ไขเปลี่ยนแปลงคำชี้แจงรายละเอียดงบประมาณ รายจ่าย ประจำปี งบประมาณ พ.ศ. 2563

 เห็นชอบ 23 เสียง

 ไม่เห็นชอบ - เสียง

 งดออกเสียง 2 เสียง

นางสำราญ ผุยดี - ขอแก้ไขเปลี่ยนแปลงคำชี้แจงงบประมาณรายจ่าย ประจำปี 2563 แผนงานอุตสาหสอบต.ม.13 กรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง ค่า ก่อสร้างสาธารณูปโภค **โครงการเดิม** โครงการขุดเจาะบ่อบาดาลหมู่บ้าน หมู่ที่ 13 งบประมาณ 50,000 บาท รายละเอียดแบบแปลนตามที่ อบต.โป่งนก กำหนด ขอแก้ไข เปลี่ยนแปลงคำชี้แจง เพื่อดำเนินการ**โครงการใหม่** โครงการซ่อมแซมถนนลูกรังเพื่อ การเกษตร สายไร่นายเสรี – ไร่นางตองกวย (ช่วงที่ 2 ) หมู่ที่ 13 งบประมาณ 50,000 บาท รายละเอียดแบบแปลนตามที่ อบต.โป่งนก กำหนด

**ที่**ประชุม - มีมติเอกฉันท์เห็นชอบให้โอนและแก้ไขเปลี่ยนแปลงคำชี้แจงรายละเอียดงบประมาณ รายจ่าย ประจำปี งบประมาณ พ.ศ. 2563

 เห็นชอบ 23 เสียง

 ไม่เห็นชอบ - เสียง

 งดออกเสียง 2 เสียง

ระเบียบวาระที่ 4 เรื่องอื่นๆ (ถ้ามี)

ประธานสภาฯ - ท่านใดมีข้อสอบถามหรือชี้แจงในเรื่องอื่นๆ หรือไม่

นายประยุทธ์ อุชี

ส.อบต.ม.6 - กระผมมีเรื่องนำเรียนและขอคำปรึกษาที่ประชุม เนื่องด้วยปัจจุบันบ้านศิลาทองมี แหล่งน้ำดิบ เพื่อใช้ผลิตประปาหมู่บ้าน คือลำห้วยแห้งแต่ปัจจุบันฝนตก ทำให้น้ำที่จะใช้ ผลิตประปาน้ำ ขุ่นและมีกลิ่นเหม็น กระผมขอปรึกษาสมาชิกสภาฯ ทุกท่าน หมู่ใด สามารถแก้ปํญหาน้ำประปาขุ่นและมีกลิ่นเหม็น ขอคำปรึกษาด้วยครับ

 - โครงการซ่อมแซมถนนลูกรังเพื่อการเกษตรบ้านศิลาทอง ได้รับการอนุมัติ งบประมาณ พ.ศ.2562 ซึ่งผู้รับจ้างได้ดำเนินการไปแล้วส่วนหนึ่ง แต่ยังไม่เสร็จสิ้น โครงการ ผู้รับจ้างได้ขนย้ายเครื่องจักรออกไปจากพื้นที่ ผู้บริหารได้ติดตามให้ผู้รับจ้าง มาดำเนินการต่อหรือไม่ จะมีกำหนดลงพื้นที่ดำเนินการซ่อมแซมถนนต่อเมื่อใด

เลขานายก - ตามที่ท่าน ส.อบต.ประยุทธ์ อุชี ได้ขอคำปรึกษาเรื่องบ้านศิลาทองประสบปัญหา น้ำประปาขุ่นและมีกลิ่นเหม็น ปัจจุบันพื้นที่ชนบทส่วนใหญ่ระบบประปาหมู่บ้านจะใช้น้ำ ผิวดิน เพื่อผลิตประปาให้กับประชาชนได้ใช้ ในช่วงฤดูฝนทุกหมู่บ้านจะประสบปัญหา เรื่องน้ำขุ่นและมีกลิ่นเหม็นเป็นประจำทุกปี ดังนั้นหมู่บ้านใดที่มีระบบปาที่เป็นระบบ กรองและระบบน้ำวน สามารถใส่คลอลีนและสารส้มได้ ในช่วงหน้าฝนให้หมั่นทำความ สะอาดเป็นประจำ จะช่วยแก้ปัญหาเรื่องน้ำขุ่นและมีกลิ่นเหม็นได้ในระดับหนึ่ง ส่วน หมู่บ้านใดที่มีบ่อบาดาลที่ผ่านมาหลายหมู่บ้านได้รับงบประมาณในขุดเจาะบ่อบาดาล หลายแห่ง ขอให้ผู้นำชุมชนหรือคณะกรรมการหมู่บ้านได้บำรุงรักษาให้อยู่ในสภาพที่ พร้อมใช้งานได้ หากเข้าสู่ช่วงฤดูฝนท่านสามารถเปลี่ยนระบบมาใช้ระบบประปาบาดาล จะช่วยแก้ไขปัญหาน้ำขุ่นและมีกลิ่นเหม็นได้

ปิดประชุม เวลา 14.48 น.

 ว่าที่ร้อยตรี โฆสิต ตั้งตรงไพโรจน์ ผู้บันทึกรายงานการประชุม

 (โฆสิต ตั้งตรงไพโรจน์ )

 เลขานุการสภาองค์การบริหารส่วนตำบลโป่งนก

ลงชื่อ) สมสำลี เศรษฐาวงศ์ กรรมการตรวจรายงานการประชุม

 ( นายสมสำลี เศรษฐาวงศ์)

 สมาชิก อบต. หมู่ที่ 1

(ลงชื่อ) สมเกียรติ อาสาสู้ กรรมการตรวจรายงานการประชุม

 ( นายสมเกียรติ อาสาสู้ )

 สมาชิก อบต. หมู่ที่ 4

(ลงชื่อ) ประยุทธ์ อุชี กรรมการตรวจรายงานการประชุม

 ( นายประยุทธ์ อุชี )

 สมาชิก อบต. หมู่ที่ 6

(ลงชื่อ) ทองหล่อ อุทธิสินธิ์ กรรมการตรวจรายงานการประชุม

 ( นายทองหล่อ อุทธิสินธิ์ )

 สมาชิก อบต. หมู่ที่ 8

(ลงชื่อ) สวี สูงขุนทด กรรมการตรวจรายงานการประชุม

 ( นายสวี สูงขุนทด )

 สมาชิก อบต. หมู่ที่ 9

ตรวจสอบเนื้อหาบันทึกรายงานการประชุมสภาองค์การบริหารส่วนตำบลโป่งนก

สมัยสามัญ ที่ 2 ประจำปี 2563 มีเนื้อหาครบถ้วน ถูกต้องทุกประการ

 (ลงชื่อ) อภิชัย คะเซ็นแก้ว ผู้รับรองรายงานการประชุม

 ( นายอภิชัย คะเซ็นแก้ว )

 ประธานสภาองค์การบริหารส่วนตำบลโป่งนก